13 በመጽሐፍ ቅዱስ ውስጥ ከአራቱ ወንጌሎች ቀጥሎ የሚገኘውን የሐዋርያት ሥራ መጽሐፍ ስናጠና የኢየሱስ ጸሎት መልስ እንዳገኘ መረዳት እንችላለን። አይሁዳውያንንና አሕዛብን፣ ሀብታሞችንና ድሆችን እንዲሁም ባሪያዎችንና ጌቶችን ባቀፈው የጥንቱ የክርስቲያን ጉባኤ ውስጥ በቀላሉ መከፋፈል ሊፈጠር ይችል ነበር። ይሁንና በመካከላቸው የጠበቀ አንድነት ስለነበረ ከአንድ አካል ክፍሎች ጋር ሊመሳሰሉ ችለዋል፤ የዚህ አካል ራስ ኢየሱስ ነው። (ኤፌ. 4:15, 16) በእርግጥም በተከፋፈለው የሰይጣን ዓለም ውስጥ እንዲህ ያለ አንድነት ማግኘት ተአምር ነው! ለዚህ ሁሉ ሊመሰገን የሚገባው በታላቅ ኃይሉ ይኸውም በመንፈስ ቅዱስ አማካኝነት እንዲህ እንዲሆን ያደረገው ይሖዋ ነው።—1 ቆሮ. 3:5-7